C · IVLII · CAESARIS · COMMENTARIORVM · BELLI · GALLICI
LIBER · QVINTVS
__notoc__
原文テキストについてはガリア戦記/注解編#原文テキストを参照。 35.    
1Quo praecepto ab eis diligentissime observato, cum quaepiam cohors ex orbe excesserat atque impetum fecerat, hostes velocissime refugiebant.      2Interim eam partem nudari necesse erat et ab latere aperto tela recipi.      3Rursus cum in eum locum unde erant egressi reverti coeperant, et ab eis qui cesserant et ab eis qui proximi steterant circumveniebantur.      4Sin autem locum tenere vellent, nec virtuti locus relinquebatur neque ab tanta multitudine coiecta tela conferti vitare poterant.      5Tamen tot incommodis conflictati, multis vulneribus acceptis resistebant et magna parte diei consumpta, cum a prima luce ad horam octavam pugnaretur, nihil quod ipsis esset indignum committebant.      6Tum T. Balventio, qui superiore anno primum pilum duxerat, viro forti et magnae auctoritatis, utrumque femur tragula traicitur;      7Q. Lucanius eiusdem ordinis, fortissime pugnans, dum circumvento filio subvenit, interficitur;      8L. Cotta legatus omnis cohortis ordinesque adhortans in adversum os funda vulneratur.  
----
テキスト引用についての注記
整形テキストについてはガリア戦記/注解編#凡例を参照。
----
注記
語釈